JohanHeinsen/ENO huggingface dataset:
Viborger Samler, 1847-07-27
Jndenlandske Efterretninger. Ritmester Gustaf Backman, som under Hs. K. H. Kronprindsen af Danmarks Ophold i Stockholm gjennem den danske Legation har overleveret Høistsamme et af ham paa Fransk oversat literairt Arbeide, har siden fra Hs. Kgl. Høihed erholdt en kostbar Brystnaal med Brillanter ledsaget af en smigrende Skrivelse.
Viborger Samler, 1847-07-27
Fra Wien skrives, at Fyrst Metternich har givet en glimrende Soire til Ære for Hertugen af Augustenborg, og Familie.
Viborger Samler, 1847-07-27
Prindsen af Canino skal synes saa godt om Opholdet i Kjøbenhavn, at han skal have fattet den Jdee, at op(Flyst.) slaae sin Bopæl der for bestandig.
Viborger Samler, 1847-07-27
J den sidste Krigsberetning fra Caucasus bliver Capitain Duplat anført iblandt dem, som fortrinlig have udmærket sig.
Viborger Samler, 1847-07-27
Hr. C. Hostrup har fuldendt et Toacts=Lystspil: "Esthetisk Sands, som er blevet antaget til Opførelse paa det kgl. Theater. Midt under Romernes mange Fester havde ogsaa de i Rom sig opholdende Scandinaver en Fest Søndagen den 4de ds. Tilstedeværelsen af 3 svenske Geistlige i Rom havde hos Landsmændene fremkaldt Ønsket om ved denne gunstige Leilighed at faae en svensk Gudstjeneste bragt istand. Ved det preussiske Gesandtskabs Velvillie indrømmedes Capellet paa Capitolium dertil paa den ovennævnte Dag. Pastor Lagergren prædikede, Prof. Tulberg og Pastor Moberger forrettede Altertjenesten og administrerede Nadveren. De mellem 30 og 40 Scandinaver, som forØieblikket ere i Rom (deriblandt 5 Damer), vare naturligviis tilstede ved denne Fest, hvis Liige ikke har fundet Sted siden Gustav den Tredies Nærværelse i Rom. Efter Gudstjenesten var et fælleds Middagsmaaltid arrangeret, hvorved man i Skaaler og Taler mindedes det fjerne Hjem At det netop samme Dag var Kong Oscars Fødselsdag, gav naturligviis Festen en fordoblet Betydning. (Fædrl.)
Viborger Samler, 1847-07-27
Til den praktiske Prøve for ustuderede Ju rifter i Mai 1847 var Udfaldet af Censuren saaledes: 2 erholdt Charakteren Vel, nemlig: J. P. Jensen Hvilsager, eller, som han kalder sig, Bech og C. C. Hansen; 11 erholdt Charakteren Temmelig vel, nemlig P. A. Olesen, J. Jensen, L. M. C. Rulff, J. C. Konnerup, C. W. C. Hansen, C. Blaugstrup, C. Enevoldsen, C. F. Hoyrup, H. Wandall, M. B. Rafn og C. T. Wandler; eet Specimen blev fundet uantageligt. (Berl. Td.)
Viborger Samler, 1847-07-27
Efter Forlydende, ville endeel af Værelserne i Prindsens Palais blive anvendte til Opbevaringsted eller Museum for de Samlinger naturhistoriske Gjenstande, som ventes at ankomme til Kbhvn, med Fregatten "Galathea Det er ligeledes paatænkt, at dette Palais, alt eftersom de der boende Familier bortflytte eller udde, skal gjøres til Opbevaringsted for forskjellige Samlinger, saasom Kunstmuseets, det oldnordiske Museums osv., ligesom Høiesteret i saa Fald skal forlægges til Salen paa Christiansborg Slot. (Flyvpst.)
Viborger Samler, 1847-07-27
Efter 1ste Januar 1848 vil saavel af fremmede som i Jndlandet fabrikerede Spillekort, kun Ruder-Es blive stemplet af Toldvæsenet, som desuden forsyner hvert Spil med et vignetteret Papirbaand uden om Omslaget, hvilket Baand maa under Straf efter Placaten af 9de Juni d. A. blive tilstede, indtil Kortene ere tagne i Brug.
Viborger Samler, 1847-07-27
J Fredags Aftes Kl. 10 sprang et ungt Fruentimmer ud i Stadsgraven fra den bedækte Vei, henimod Amager bro. Den Eneste, som blev dette vaer, var Skildvagten, som er posteret ved Indgangen til den Vei, der fører hen til Gjøgens Batterie; han ilede til, og da han ikke kunde svømme, stak han sit Gevær ud til hende og tilraabte hende, at hun skulde gribe fat; men hun vægrede sig derved og overgav sig saaledes selv til Døden. Vanskeligt vilde det ogsaa have været at springe ud for at redde hende, da Bredden er bevoret med høit Siv og Bunden, stærkt muddret. Fragmenterne af et Maaltid paa det Sted, hvor den Ulykkelige havde udført sin fortvivlede Beslutning, viiste, at hun ikke fastende havde forladt denne Verden. (Flyvpst.)¬
Viborger Samler, 1847-07-27
J Løverdags faldt en Dame, formodentlig paa Grund af den stærke Varme, pludseligt besvimet omkuld midt paa Gaden. En Arbeidsvogn kom kjørende i stærk Fart, den Besvimede blev ikke bemærket, og Hjulene gik midt over hendes Legeme. J en skrækkelig Tilstand bragtes hun paa Hospitalet. (Flyst.)
Viborger Samler, 1847-07-27
I Anledning af flere Klager fra Kjøbere af det russiske Rugmeel angaaende dets Qvalitet, er nedsat en Undersøgelsescomitee, hvoraf Prof. Zeise er Medlem. Man havde tilstillet samme en lille Prøve af Mellet til at afgive Erklæring over, men Vedkommende har forlangt at see M. et (Kbhpst.) i Partier.
Viborger Samler, 1847-07-27
Cancellideputeret Statsr. Algreen-Ussing er reist til Jylland fornemmelig for, i Forening med Psychiateren, Selmer, at udsøge den hensigtsmæssigste Plads til den nye Daareanstalts Anlæg. (Aalb. Av.)
Viborger Samler, 1847-07-27
Den i "Maanedsskrift og Repertorium for Almueskole lærere berettede Visitatsrene, der viser, hvorledes Provste magten endnu kan optræde i Jylland (see denne Avis Nr. 106 for 6te Juli d. A.), har bevæget den høiærværdige Hr. Weisner, Provst for Hads og Ning Herreder, i Jylland, til i Aarh. A. at navngive sig som den, til hvem herved er sigtet i Anledning af hans Visitats i Thiset. Skole den 10de Novbr. f. A. Hs. Høiærværdighed indrømmer i det Væsentlige de anførte Facta, hvorfor hans (Hp. Av.) Forsvar ikke synes fyldestgiørende.
Viborger Samler, 1847-07-27
Forleden Dag kom Forvalteren fra Christianssæde kjørende ned ved Nakskov Havn og saae, at et Pigebarn, styrtede ud over Bolværket i Dybet. Han gjorde Anskrig, og strax indfandt sig en Dreng, omtrent 11 Aar, gammel, som uden Betænkning styrtede ud i Dybet, fra hvilket han kom op med Pigebarnet og saaledes reddede det fra Døden. Da den lille Pige kom til Bevidsthed og spurgte efter sine Tøfler, sprang Drengen, der hedder Edvard og er en Søn af en Arbeidsmand, atter ud, og kom tilbage med hvad hun savnede. (Loll. Post.)
Viborger Samler, 1847-07-27
Den i de offentlige Blade gjentagen omtalte allerunderdanigste slesvigske Folke=Adresse til vor allernaadigste Konge, Christian den Otteende, i Anledning af Stænderforsamlingen i Slesvig 1846 afgik i Søndags til Kjøbenhavn. Samme er bedækket med 3,929, altsaa omtrent fire Tusinde, slesvigske Lodseieres Underskrifter, udfærdiget paa et tilsvarende Kjæmpeark, 18 Alen langt og c. 2 1/2 Alen bredt, henad hvilket Underskrifterne ere ordnede i 8 mægtige Colonner. Bemeldte Document kan under Thronens og Nationens uhildede Bedømmelse af Slesvigernes Ønsker og Stemning vistnok ansees for et vigtigt Jndlæg i Sagen, saameget mere, som der blev gjort Nok for, at den ingen Underskrifter skulde erholde. – Med Hoved exemplaret fulgte tillige de færskilte Egnes, af den hyppige Gjennemlæsning og Studering meere eller mindre tilsmudsede, Circulair=Ark, indb. i rødt Saffian, med forgyldt Snit, og indeholdende de egenhændige Navne, samt de fra flere Sider i Anledning af Adressesagen indløbne Skrivelser og skriftlige bemærkninger. Adressen tæller slet ingen Underskrifter fra Slesvigs sydligere Egne, hvor den ogsaa kun har været omsendt i Flensborg Amt. (Dvk.)
Viborger Samler, 1847-07-27
Aalborg, den 22de Juli. Desværre har Uveiret Natten til afvigte Tirsdag krævet et Offer her i Egnen, idet ved Gistrup, en Miilsvei herfra, en Tørvearbeider, som var indsovet paa en Høstak, hvor han skal have taget Leie for tidligt at kunne gaae til sit Arbeide, er bleven dræbt af Lynild og funden som Liig. (Ab. Av.)
Viborger Samler, 1847-07-27
Thisted. For en 10 a 12 Dage siden har man i Sjørring Sogn været paa Jagt efter en Hjort med et stort Gevier, som havde viist sig der i Egnen, og som svømmede over Sjørring Søe; men ligesom Hjorten var kommen, uden at man vidste hvorfra, saaledes skal den igjen være forsvunden, uden at man fik fat paa den. (Thst. Av.)
Viborger Samler, 1847-07-27
Udnævnelser. Armeen. Under 14de De er Commandeersergeant i overcomplet Nummer ved 2den Linie-Jnf. Bataillon, Dannebrogsmand, J. F. Holmsted, der er ansat som Gymnastiklærer ved det kongl. militaire gymnastiske Jnstitut, meddeelt Afsked i Naade af Krigstjenesten som Secondlieutenant og med Tilladelse til, saalænge han vedbliver at fungere som Lærer, ved Jnstitutet, at bære den for afskedigede Officerer reglementerede Uniform. Under 22de f. M. er Underlæge ved Christians Pleie huus i Eckernførde S. L. Trier allern, forsat ilige Egenskab til 10de Linie-Jnf. Bataillon.
Viborger Samler, 1847-07-27
Ledige Embeder. Skovfoged-Tjenesten ved Sandløse Urne paa det 2det Kjøbenhavnske Skovrider-District; aarlig Løn 100 Rbd., fri Bolig med Jordlod samt et Deputat af 4 Favne Fagotter, 2 Læs Exteriis og 8 Læs Tørv. - Skovfoged-Tienesten ved Brøder skov paa det Frederiksborgske Forst=District; aarlig Løn 150 Rbd., sædvanligt Brændsels=Deputat, fri Bolig med tilliggende Jordlod. – Skovrider-Tienesten i Elsdorf, i Hohn District, Hütken Amt.
Viborger Samler, 1847-07-27
Handels-Efterretninger. Londoner-Kornmarkedet, den 21de Juli. Tilførslen af fremmed Hvede rigelig; af engelsk Hvede er næsten Jntet paa Markedet. J de fleste andre Kornsorter er omsat temmelig store Partier til de tidligere Priser. - J en Correspondent artikel fra London af 20de Juli hedder det: "Vore Kornmarkeder vise atter en stigende Tendents, som dog kun udgjorde for Hvede 1 a 2 sk. pr. Qvtr. Udsigterne til Høsten forekomme os ikke mindre gunstige end i forrige Uge, endskjøndt man ikke sjelden hører Klager."
Viborger Samler, 1847-07-27
Marseille, den 17de Juli. Høsten skrider rask frem i vore Egne og lover at blive meget tilfredsstillende saavel i Qvalitet som i Qvantitet.
Viborger Samler, 1847-07-27
Som et Product af indeværende Aars Frugtbarhed blev nylig anført, at et meget rigt Kornax var fundet paa en Herregaardsmark ved Slagelse; som et nyt Exempel er os meddeelt, at der paa Børglum Præstegaards Mark i Vensyssel er fundet et Exemplar, som udentvivl overgaaer hiint. Paa en Vikkehavremark, hvor Sæden er saaet i ugjødet Grønjord, er nemlig fundet et Havreax, der indeholder 125 Havreknupper, og da hver Havreknup, som bekjendt, har 2 Kjerner, en større og en mindre, indeholder Axet ialt 250 Kjerner. Dets Længde fra de nederste Frugtgrenes Udspring til Spidsen af den øverste (Ab. Av.) Kjerne er 13 1/2 Tommer.
Viborger Samler, 1847-07-27
Rughøsten er begyndt i Omegnen af Odense. (Hemp. Av.)
Viborger Samler, 1847-07-27
Fra Morsøe skrives under 19de Ds.: "Avlen staaer her paa Øen ganske fortrinlig, kun i de skarpere Egne, har den lange Tørke skaldet Kornet, især Bygget; om Kartoflerne kan endnu ikke fældes nogen Dom, da endnu ingen synderlig Opgravning har fundet Sted. (Thist. Av.)
Viborger Samler, 1847-07-27
Reisende med Dampskibet "Chr. VIII." fra Kallundborg, til Aarhuus, den 25de Juli, Justitsraad Foss med Frue, Godseier Fonnesbeck med Frue, Jfr. Fonnesbeck, Karethmager Sørensen med 3 Tjenestefolk, Jfrne Schellerup, Handelslærling H. Lindhardt, Kbm. Winding med Kone, Madne Schou og Bachsøe, Studenterne Winding og Muusmann, Fru Buhl, Mad. Quistgaard, Kurvemager Kerling, Hr. Engelborg med Kone, samt Cand. theol. Ussing; til Samsøe Amtsveipiqueur Poulsen, fra Samsø Kammerraad Rasmussen og Forpagter Tolderlund.
Viborger Samler, 1847-07-27
Med Dagvognen fra Aarhuus til Viborg, den 26de Juli, Ifrne Høeg, Woldeyg og Schouby, Skræddermester Bach, Mad. Quistgaard, Hr. Tolstrup med Barn, Dhrr. Kindler og Dorph, Pastor Blichfeldt, Justitsraad Lind, Skomagermester Balling, Kjøbmand Theilgaard, Jfrne Krarup og Lassen, Alle fra Aarhuus.
Viborger Samler, 1847-07-27
Døde. Aarhuus: Forhenværende Proprietair Anders HulBruunshaab: Magdalene Kühle, 2 1/2 Aar. beck, 74 Aar.
Viborger Samler, 1847-07-27
AVERTISSEMENTS. 3 a 4000 Rigsbankdaler, private Midler, anvises af Fuldmægtig Munksgaard i Skive til Udlaan i anstundende Decbr. Termin mod 1ste Prioritet i Landeiendom. Capitalen ønskes helst udlaant samlet, men i Mangel deraf ogsaa i flere Deele.
Viborger Samler, 1847-07-27
Tirsdagen den 3die August næstkommende, Formiddag Kl. 10, bliver paa Viborg Raadstue afholdt offentlig Licitation over Opførelsen af Steentag paa Opsynsmandens Boepæl ved Kirkegaarden. Conditioner og Overslag ligge til Eftersyn herpaa Contoiret. Det bemærkes: at Overslagssummen andrager 208 Rbd. 1 Mk. 8 s. Auctionsrettens Contoir i Viborg, den 26de Juli 1817. Chr. Koefoed.
Viborger Samler, 1847-07-27
Fredagen den 30te Juli Kl. 1, bliver ved Auction første Gang opraabt til Bortsalg: Eiendommen Lautrupgaard, paa Ballerup Mark i Kjøbenhavns Amt, tæt ved Landeveien til Frederikssund og kun 1 1/2 Miil fra Kjøbenhavn, tilhørende afdøde Capitain i Artilleriet, Ridder Hertels og ligeledes afdøde Hustrues Bo. Eiendommen, der staaer for Hartkorn 1 Tde. 2 Skpr. 2 Fdkr. 2 1/2 Alb. fri Hovedgaardstaxt og 22 Tdr. 2 Skpr. contribuabelt Hartkorn og har et Tilliggende af c. 300 Tdr. Land tildeels fortrinlige Jorder, er for Tiden bortforpagtet mod en aarlig Afgivt af 2000 Rbd., hvorhos Forpagteren, svarer de aarlige Skatter, Høeafgivter og Communalafgivter, der i Alt andrage et Beløb af noget over 600 Rbdlr.; Forpagtningen ophører imidlertid til 1ste Mai 1818 til hvilken Tid Forpagteren er pligtig at fratræde. Eiendommen, der har et fortrinligt Tørveskjær og til hvilken hører en liden Egeskov samt 3 Huse med Jord og 3 Jordlodder af Hjortesprings Overdrev, er til Auctionsefterretning vurderet for 60,000 Rbd.; Bygningernes Assurancesum udgar 10,470 Rbd. 3die og sidste Auction er berammet til Fredagen den 6te August Kl. 1, samtlige Auctioner at afholde paa selve Eiendommen. Conditionerne for Salget, Panteatester, Adkomstdocumenter og Kaart, den optagne Taxationsforretning m.v. ere fra den 3die Juli til Eftersyn hos Procurator Kraft, Stormgade, Nr. 198 i Kjøbenhavn.
Viborger Samler, 1847-07-27
Auctionsplacat. Jfølge Begjæring af Opbudsmændene i Capitain, Kjøbmand Marcus G. Bechs Opbudsboe af Aarhuus, bliver, overeensstemmende med Placaten af 22de April 1817, de bemeldte Boe tilhørende Jorder paa Nibe Byes Mark, ansatte for Bondeskyldshartkorn Ager og Eng 1 Td. 1 Skp. 3 Fdkr. 3/4 Alb., stillet til 3de Auctioner, som afholdes: Tirsdagen den 17de August førstkommende, den 31te August den 14de September hver Dags Eftermiddag Kl. 3 paa Raadstuen i Nibe. Byefogedcontoiret i Nibe, den 19de Juli 1847. Lynge.
Viborger Samler, 1847-07-27
Auctionsplacat. Ifølge Begjæring af Opbudsmændene i Capitain, Kjøbmand, Marcus G. Bechs Opbudsboe af Aarhuus, bliver, overeensstemmende med Placaten af 22de April 1817, den bemeldte Boe tilhørende Gaard under Brandforsikkrings Nr. 72 paa Nibe Kjøbstads søndre Strandgade, hvilken Gaard er paa 17 Fag af Bindingsværk og med Tegltag, med dervedliggende Toft, stillet til 3de Auctioner, som afholdes: Tirsdagen den 17de August førstkommende, den 31te August den 14de September hver Dags Formiddag Kl. 10 og holdes de 2de første Auctioner, paa Raadstuen i Nibe og den 3die Auction i bemeldte Gaard. Byefogedcontoiret i Nibe, den 19de Juli 1847. Lynge.
Viborger Samler, 1847-07-27
Auctionsplacat. Ifølge Begjæring af Opbudsmændene i Capitain, Kjøbmand Marcus G. Bechs Opbudsboe af Aarhuus, bliver, overeensstemmende med Placaten af 22de April 1817, den bemeldte Boe tilhørende i Voxlev Sogn, Hornum Herred, Aalborg Amt, liggende Klæstrup Kludeuldkrasse=Vandmølle med Tilhørende og Tilliggende stillet til 3de Auctioner. Møllen ligger 1/2 Miil fra Nibe ved Klæstrup Aae og drives ved Underfaldsvand samt har rigelig Vandkraft. Bygningen er af Grundmuur, og ere 6 Fag indrettede til Beboelse og de øvrige Fag til Møllens Drift. J Møllen er 2 Kludeuldkrassemaskiner, med Tilbehør. Til Møllen hører en liden Jordlod paa omtrent 1/2 Td. Land. Formeldte 3de Auctioner afholdes: Onsdagen den 18de August førstkommende, den 1ste September den 15de September hver Dags Eftermiddag Kl. 3 og holdes de 2de første Auctioner, paa Raadstuen i Nibe og den 3die Auction i bemeldte Klæstrup Mølle. Herredscontoiret i Nibe, den 19de Juli 1817. Lynge.
Viborger Samler, 1847-07-27
Auctionsplacat. Ifølge Begjæring af Opbudsmændene i Capitain, Kjøbmand Marcus G. Bechs Opbudsboe af Aarhuus, bliver, overeensstemmende med Placaten af 22de April 1817, den bemeldte Boe tilhørende i Voxlev Sogn, Hornum Herred, Aalborg Amt, liggende Binderup Vandmølle, med Tilhørende og Tilliggende, stillet til 3de Auctioner. Møllen ligger 1 1/2 Fjerdingvei fra Nibe, tæt ved Nibe=Aalborg Landevei. Bygningerne ere paa 50 Fag Huus, hvoraf Vaaningshuset er af Grundmuur og er indrettet til Beboelse for en Familie udenfor Bondestanden. J Møllehuset ere 3 Qværne, nemlig: 2 Meelqværne og 1 Skalqværn. Møllen ligger tæt ved Binderup Aae og drives ved Underfaldsvand, samt har rigelig Vandkraft. Møllen er ansat for Mølleskyldshartkorn 11 Tdr. 5 Skpr. 2 Fdkr. og der tilhører den Jordeiendomme af Ager og Engs Hartkorn 1 Td. 1 Skp. 3 Fdkr. 1 1/2 Alb. Til Eiendommen hører en paa bemeldte Jorder ved formeldte Binderup Aae, lidt Nord for bemeldte Kornmølle, liggende Kludeuldkrasse=Vandmølle paa 6 Fag og i samme er en Kludeuldkrassemaskine med Tilbehør. Formeldte 3de Auctioner afholdes: Onsdagen den 18de August førstkommende, den 1ste September den 15de September. hver Dags Formiddag Kl. 10 og holdes de 2de første Auctioner paa Raadstuen i Nibe og den 3die Auction i bemeldte Binderup Mølle. Herredscontoiret i Nibe, den 19de Juli 1847. Lynge.
Viborger Samler, 1847-07-27
Auctionsplacat. Jfølge Begjering af Opbudsmændene i Capitain, Kjøbmand Marcus G. Bechs Opbudsboe af Aarhuus, bliver, overeensstemmende med Placaten af 22de April 1817, den bemeldte Boe tilhørende, under Gielstrup Bye i Voxlev Sogn, Hornum Herred, Aalborg Amt, liggende Parcel Nr. 7, Litrae, med Hartkorn 3 Fdkr. 2 1/2 Album, tilligemed det paa bemeldte Parcel opførte Huus, hvilket Huus og endeel af Parcellen er bortleiet til Simon Jensen for hans og Kones Livstid mo aarlig Afgivt. Formeldte 3 Auctioner afholdes: Onsdagen den 18de August førstkommende, den 1ste September. den 15de September hver Dags Middag Kl. 12 og holdes de 2de første Auctioner paa Raadstuen i Nibe og den 3die Auction i den tæt ved Parcellen liggende og samme Boe tilhørende Binderup Mølle. Herredscontoiret i Nibe, den 19de Juli 1847. Lynge.
Viborger Samler, 1847-07-27
Jfølge kongelig allernaadigst Bevilling, saaledes lydende: "Vi Christian den Ottende, af Guds Naade Konge til Danmark, de Venders og Gothers, Hertug til Slesvig, Holsteen, Stormarn, Ditmarsken, Lauenborg og Oldenborg, Gjøre vitterligt: At Vi, efter Kammerraad Wulfs af Østergaard og Procurator Nørs af Vestergaard i Aalborg Amt udi Vort Land Nørrejylland, deres herom allerunderdanigst gjorte Ansøgning og Begjæring, allernaadigst have bevilget og tilladt, saa og hermed bevilge og tillade, at de, som Opbudscommissairer i Kjøbmand Frederik Møllers Opbudsbo i Løgstør, ved Proclama sub poena præclusi et perpetui silentii, med Aar og Dags Varsel, i den Berlingske politiske og AvertissementsTidende, den Altonaiske Mercur samt Viborg Stiftstidende, 3de Gange efter hinanden maae indkalde alle dem, som formene sig at have Noget at fordre i bemeldte Opbudsbo, med deres Paastand at fremkomme og saadant deres havende Krav, inden foreskrevne Tids Forløb, for fornævnte Opbudscommissairer at anmelde og beviisliggjøre, og skal saadan Jndkaldelse i Aviserne ansees og være lige saa gyldig som om den var skeet ved Proclama efter Loven; dog skal denne Vor allernaadigste Bevilling læses for vedkommende Værnething samt ved den Overret, hvorunder samme henhører. Hvorefter de Vedkommende sig allerunderdanigst have at rette og for Skade at tage vare. Givet i Vor kongelige Residentsstad Kjøbenhavn, den 13de Juli 1847. Under Vort kongelige Segl. (L. S.
Viborger Samler, 1847-07-27
Efter Hans kongelige Majestæts allernaadigste Befaling: Stemann. Ørsted. Bentzen. Holm. Algreen-Ussing. Simoni. Bevilling for Kammerraad Wulff og Procurator Nor til, ved Proclama i Aviserne, at indkalde Creditorerne i Kjøbmand Frederik Møllers Opbudsbo i Løgstør. hvilken Bevilling vil blive thinglæst ved vedkommende Under og Overretter, indkaldes herved med Aar og Dags Varsel, sub poena præclusi et perpetui silentii, alle de, som formene sig at have Noget at fordre i Kjøbmand Frederik Møllers Opbudsbo i Løgstør, til for os, som Opbudscommissairer, at anmelde og beviisliggjøre saadant deres havende Krav, inden den foreskrevne Tids Forløb. J Opbudsboet i Løgstør, den 19de Juli 1847. Wulff. Nørs.
Viborger Samler, 1847-07-29
Kongelig allernaadigst privilegeret 75 Aarg. Tidende. Stifte, Vivor Forsendes med Brevposten i Danmark og Hertugdømmerne. Torsdagen den 29de Juli 1847. Denne Tidendes udenlandske Artikel redigeres af Adjunct Reis, og den indenlandske af H. Wissing, samt udgives 4 Gange ugentlig fra Sidstnævntes Officin.
Viborger Samler, 1847-07-29
Nyeste Postefterretninger. Storbritannien og Jrland. London, den 21de Juli. J Underhusets Møde den 20de Juli holdt Lord G. Bentinck en længere Tale om Landets finantsielle Forhold. Det er udentvivl Lordens Hovedhensigt at forsvare paa ny Protectionisternes Politik imod Peels liberale Handelspolitik, og hans Tale frembød i det Hele kun Lidet, der fortjener at opbevares i Erindringen. Lorden udviklede i Slutningen af sin Tale sine Anskuelser betræffende de nødvendige Told- og Finants=Forholdsregler og erklærede, at Jndførselstolden ikke turde overstige 20 pCt., at endog en Told af 12 1/2 pCt. eller i det høieste af 15 pCt. ad valorem af alle Jndførselsartikler fra Udlandet vilde være fuldkommen tilstrækkelig til ei allene at dække Udgifterne ved Jndtægterne, men ogsaa til at afskaffe flere af Grundeierne allerede for lang Tid siden bekæmpede Afgifter, til Ex. Malt- og Humle=Skatten og senere maaskee og Sæbeskatten.
Viborger Samler, 1847-07-29
Efter Efterretninger fra Dublin af 19de Juli har Lord lieutenanten af Jrland, Greven af Clarendon, besvaret paa en ligesaa energisk som værdig Maade den ham af Dubliner Magistraten overrakte Repealadresse. Greven erkjender, at Magistraten sikkert af fuld Overbeviisning anseer Repeal som det eneste Middel til at ophielpe Jrland, og at den desaarsag har været fuldkommen berettiget til at omtale Repeal i den ham tilstillede Lykønsknings adresse, men erklærer tillige, at hans (Grevens) Anskuelse er diametralsk modsat de af Magistraten udhævede Anskuelser; thi han anseer som det bedste Middel til Nødens Afhielpning den størst mulige Udvikling af Folkets Frihed og Tillid til dets egne Ressourcer, og kun i at stræbe efter dette Maal finder han det eneste Middel til at aabne Udsigter til en bedre Fremtid for Jrland. Efter den indiske Journal Bengal Hurkuru skal der i Lahore være opdaget et Complot, hvis Hovedformaal. var at myrde den derværende britiske Resident, Oberst Lawrence, og i hvilken Sammensværgelse baade Maharadscha Dhulips Moder, Ranih, og flere af Landets Store skulle have deeltaget. Denne Efterretning accrediteres imidlertid ikke. Opstanden imod Briterne i Afghanistan, og det britiske Occupationscorps's totale Nederlag og Opløsning have imidlertid lært de anglo-indiske Auctoriteter Forsigtighed.
Viborger Samler, 1847-07-29
China-Mail af 20de Juli omtaler et i Circulation, bragt Rygte om en af Chineserne udkastet hemmelig Plan til at overfalde Øen Hongkong og ødelægge Staden Victoria sammesteds. Sir Davis har taget de nødvendige Forholdsregler; Tropperne ere consignerede i Casernerne; Politiet har et vaagent Øie med alle Asiater paa Øen.
Viborger Samler, 1847-07-29
En chinesisk Understatholder (Beung), Præfect for Districtet Sing - Hingse - skal i Spidsen for 2000 Md. være ankommen til Canton, for – som det hedder – at tilintetgjøre de rødhaarede Barbarer, men Overstatholderen Kening skal have afviist hans Tilbud. Et keiserligt Ediet skal have billiget Keyings Forhold under den sidste Jnvasion, og det skal være ham overdraget at anvende ethvert til hans Disposition staaende Middel for at vaage over Rolighedens Opretholdelse i Canton.